Birtar hafa verið reglur um styrkúthlutanir utanríkisráðuneytisins til félagasamtaka í þróunarsamvinnu og mannúðaraðstoð og einu umsóknarferli fyrir öll verkefni , hvort heldur um er að ræða mannúðar - eða þróunarsamvinnuverkefni . Opið er fyrir umsóknir til mannúðarverkefna allt árið , en umsóknarfrestir fyrir þróunarsamvinnuverkefni verða auglýstir árlega hið minnsta . Úthlutunarreglur Hér að neðan má finna reglur nr. 300 / 2019 um styrkúthlutanir utanríkisráðuneytisins til félagasamtaka í þróunarsamvinnu og mannúðaraðstoð . Reglurnar taka mið af fyrri verklagsreglum ráðuneytisins frá árinu 2015 og ná yfir styrkveitingar vegna þróunarsamvinnu , mannúðaraðstoðar og fræðslu og kynningar innan málaflokksins . Jafnframt eru sett fram umsóknareyðublöð , skilgreiningar á hugtökum , sniðmát og gagnlegar upplýsingar fyrir umsækjendur styrkja , auk stefnumiða í samstarfi við íslensk félagasamtök í þróunarsamvinnu og mannúðaraðstoð 2015 - 2019 . Horft er til gæða og væntanlegs árangurs verkefna . Litið er á skilvirkni og kröfur gerðar um vönduð og fagleg vinnubrögð , sem eru lykilatriði við ákvarðanatöku um framlög . Reglurnar byggjast m.a. á lögum nr. 123 / 2015 um opinber fjármál og reglugerð nr. 642 / 2018 um styrkveitingar ráðherra , sem og stefnumiðum ráðuneytisins í samstarfi við íslensk félagasamtök í þróunarsamvinnu og mannúðaraðstoð 2015 - 2019 . Markmið reglnanna er að stuðla að jafnræði , hlutlægni , gagnsæi og samkeppni við úthlutun og umsýslu styrkja . Ef frekari upplýsinga er þörf , skal hafa samband við ráðuneytið í tölvupóstfangi : [ email protected ] Vakin er athygli á nýjum lögum nr. 119 / 2019 um skráningarskyldu félaga til almannaheilla með starfsemi yfir landamæri sem gilda um félög til almannaheilla sem stofnað er til eða starfrækt eru í þeim tilgangi að safna eða útdeila fjármunum í almannaþágu og eru með starfsemi yfir landamæri . Umsóknum skal skilað er inn á þar til gerðum eyðublöðum . Eyðublöðin eru í endurskoðun og verða aðgengileg hér fyrir neðan 15 janúar 2020 . Umsóknir skal senda á netfangið : [ email protected ] fyrir miðnætti á síðasta degi skilafrests .